als_Latn dik_Latn sag_Latn
Pse tradhtojmë?
Këto janë disa arsyet më kryesore pse njerëzit përfshihen në raporte jashtëmartesore ose jashtë lidhjes.
Politiko
E Mërkurë, 14 Janar 2015 | 17:15
0 Komente.
Më tepër se 90 për qind e amerikanëve besojnë se mosbesnikëria është e papranueshme, por 30 deri në 40 për qind e kryejnë atë.
Mosbesnikëria është lidhur edhe me probleme të ndryshme, si depresioni, dhuna në familje, divorci, madje edhe vrasja. Duke marrë parasysh këto efekte negative, atëherë pse tradhtojnë njerëzit? Sipas ekspertëve, ja disa arsyet më kryesore pse njerëzit përfshihen në raporte jashtëmartesore ose jashtë lidhjes:
1. Arsyet personale
Fraza “ai që tradhton njëherë, tradhton gjithmonë” shpjegon edhe arsyet personale të tradhëtisë, ose cilësitë që ka një person e që e bëjnë atë më të prirur për mosbesnikëri. Kërkuesit kanë identifikuar një sërë faktorësh individualë “risku” ku bëjnë pjesë:
Gjinia. Burrat janë më të prirur sesa gratë që të tradhtojnë, kryesisht pasi burrat kanë më tepër testosteron (hormon mashkullor), që është përgjegjës për dëshira më të forta seksuale.
Personaliteti. Ata që kanë personalitete më pak të vetëdijshme (vetëdija e ulët për veten) dhe më tepër opozicionalë (bien dakord me të tjerët më pak), priren të tradhtojnë më tepër.
Besimi fetar dhe orientimi politik. Njerëzit me besim të fortë dhe/ose ata me orientim politik konservator janë më pak të prirur të tradhtojnë, pasi kanë vlera më të ngurta.
2. Arsyet marrëdhënore
Po ashtu, njerëzit tradhtojnë për shkak se mund të jenë në lidhje jo të kënaqshme. Për këta njerëz, të qenit në një marrëdhënie të mirëpërshtatur e eliminon ose e zbeh dëshirën për të tradhtuar. Kërkuesit kanë gjetur se lidhjet e karakterizuara nga pakënaqsia, seksi i palumtur dhe konflikte të shpeshta janë më tepër të riskuara nga mosbesnikëria. Po ashtu, edhe dallimet mes partnerëve në personalitet, nivel arsimor dhe faktorë të tjerë përëbëjnë bazën për tradhti.
3. Arsyet e lidhura me situatën
Të tjerë tradhtojnë për shkak të rrethanave: Njër person mund të mos ketë një personalitet të prirur ndaj tradhtisë dhe mund të jetë në një lidhje shumë të lumtur, por diçka e lidhur me situatën e momentit mund t’i vërë në risk për mosbesnikëri. Disa situata janë më tunduese se të tjerat. Për shembull, të qenit pranë njerëzve tërheqës e rrit riskun për tradhti.
Edhe natyra e punës së dikujt lidhet me mosbesnikërinë – njerëzit që punojnë në rrethana që përfshijnë të prekurit e njerëzve të tjerë, apo të bërit e bisedave personale janë më të prekur nga kjo. Po ashtu, edhe vendet e punës ku raportet gjinore nuk janë në ekuilibër (p.sh., një numër i madh burrash ose grash në një vend pune ose në një kampua universitar).
Gjithashtu, njerëzit që jetojnë në zona urbane janë më të prirur të tradhtojnë sesa ata që jetojnë në zona rurale, për shkak të sjelljeve e qëndrimeve më liberale të të parëve ndaj seksit jashtëmartesor. Qytetet kanë më shumë njerëz, çka krijon një mjedis me anonimitet më të lartë dhe një grup potencial më të madh partnerësh, me të cilët mund të bëhet seks.
Si mund të mbrohet marrëdhënia nga tradhtia?
Së pari, duhet biseduar me partnerin për përcaktimin e tradhtisë. Njerëzit kanë ide të ndryshme lidhur me atë që përbën tradhtia, ndaj partnerët duhet të bien dakord për këtë. Është më e lehtë të kuptosh kufijtë e tu dhe të partnerit, pasi ke bërë një bisedë të hapur me të. Shumica bien dakord se “tradhtia është kur shkon me dikë në shtrat”, por reagimi ndaj sjelljeve të tradhëtisë ka disa nuanca. A përbën tradhti nëse ha drekë jashtë me një koleg tërheqë? Po bisedat intime me një të panjohur në internet?
Së dyti, nëse tashmë e keni përjetuar tradhtinë ose keni kryer një të tillë, është me rëndësi të kërkoni ndihmë për shembull përmes terapisë ose librave nga profesionistë të fushës.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn